# Silvia Saavedra Ibarrondo

Silvia Elena Saavedra Ibarrondo (Madrid, 1977) és una política i funcionària espanyola, regidora de l'Ajuntament de Madrid dins del grup municipal de Ciutadans des de 2015.
Nascuda el 1977 a Madrid, es va llicenciar en dret per la Universitat Autònoma de Madrid (UAM). El 2006 va guanyar per oposició una plaça com a advocada a l'Ajuntament de Madrid.
Va ser inclosa al número 7 de la llista del partit Ciutadans-Partit de la Ciutadania (Cs) per a les eleccions municipals de 2015 a Madrid. Electa com a regidora, es va convertir en portaveu del grup municipal de Cs a la Comissió de Transparència, Participació Ciutadana i Govern Obert del consistori madrileny.
El 20 d'octubre de 2017 va recriminar a Rommy Arce Legua, regidora-presidenta del districte d'Arganzuela, en forma de crítica per la cessió de la Nau de Terneras del Matadero de Madrid per a l'acte «Descolonicémonos. 12 d'octubre. Res a celebrar», que «vi de Perú i quan va adquirir la nacionalitat i jurava a la Constitució el que en realitat estava fent era prometre carregar-se Espanya». Considerat com un atac racista, Saavedra va demanar perdó uns dies més tard.
Inclosa com a candidata al número 3 de la llista de Cs per a les eleccions municipals de 2019 a Madrid, va agitar un debat de la campanya electoral televisat per Telemadrid, mostrant una imatge estirada de Lenin per advertir del perill que pretesament representaria un nou mandat de Manuela Carmena com a alcaldessa.
Reelecta com a regidora, després de l'investidura com a alcalde de José Luis Martínez-Almeida Navasqüés el 15 de juny de 2019, Saavedra va ser nomenada com a responsable de l'Àrea de Govern de Famílies, Igualtat i Benestar Social. No obstant això, dies més tard, va ser retirada de la Junta de Govern municipal, i se li va assignar la titularitat de l'àrea delegada de Coordinació Territorial.

## Referències

* ↑ Villalba, Enrique. «Saavedra: "Las iniciativas populares de Madrid Decide no verán la luz hasta 2018"». Madridiario, 21-10-2015.
* 1 2 3 4 Plaza Casares, Sara. «Silvia Saavedra, una piedra en el riñón de Ciudadanos». El Salto, 24-05-2019.
* ↑ Esteban, Paloma. «Abogados, médicos... y ex UPyD: los otros 'Ciudadanos' de Villacís y Aguado en Madrid». El Confidencial, 21-05-2015.
* ↑ Junta Electoral de Zona de Madrid: «Elecciones Municipales 2015. Publicación de candidaturas. Fase proclamación». Boletín Oficial de la Comunidad de Madrid, 99, 28-04-2015, pàg. 349. ISSN: 1989-4791.
* ↑ Villaba, Enrique. «Las caras de la transparencia y la participación en Madrid», 23-11-2015.
* ↑ Constantini, Luca «Ahora Madrid acusa de racista a una concejal de Ciudadanos». El País, 20-10-2017.
* ↑ Bas, Javier J. «"Descolonicémonos. No hay nada que celebrar", la otra fiesta del 12-O». Cadena Ser, 12-10-2017. Arxivat de l'original el 2020-02-17. [Consulta: 17 febrer 2020].
* ↑ «Madrid dice NO al racismo». El País, 14-11-2017.
* ↑ Junta Electoral de Zona de Madrid: «Publicación candidaturas. Fase proclamación». Boletín Oficial de la Comunidad de Madrid, 101, 30-04-2019, pàg. 370-390. ISSN: 1989-4791.
* ↑ «Saavedra, conocida por mostrar una foto de Lenin, cambia de puesto 4 días después de su nombramiento». Cadena Ser, 20-06-2016.
* ↑ «Cs reestructura Concejalías en Madrid después de nombrarlas: Saavedra sale de Familias e Igualdad y entra Pepe Aniorte». Europa Press, 20-06-2019.